Teval Elektroonika
Andrus Sipsaka
teval@teval.ee	
08.05.2024 nr 2-14/24/2124-1

Leppetrahvi hoiatus ja täiendava tähtaja andmine

Austatud koostööpartner

Pöördumine seoses ostutellimuse OTE-0335186 ridade 4, 5 ja 6 hilinemisega.

05.04.2024 esitasime Teile ostutellimuse OTE-0335186, raamlepingu nr 2-2/22/557-1 ja minikonkursil (viitenumber 277244) esitatud pakkumuse nr 482154 alusel. Eelnimetatud pakkumuse kohaselt oli ostutetellimuse ridade 4 ja 6 tarneaeg 1 nädal  ja rida 5 tarneaeg 4 nädalat alates ostutellimuse esitamisest ehk mitte hiljem kui 19.04.2024 ridadele 4 ja 6 ning 03.05.2024 reale 5.

24.04.2024 teavitas Teval Elektroonika OÜ Riigi Kaitseinvesteeringute Keskust (edaspidi RKIK) e-kirjas, et tootja on ostutellimuse nr OTE-0335186 read 4, 5 ja 6 tarneaega edasi lükanud. Kirjas selgus, et ostutellimuse read 4, 5 ja 6 peaksid saabuma 28.05.2024. Kuivõrd tegemist ei ole vääramatu jõuga, siis hankija annab käesolevaga teada, et vastavalt ostutellimusele OTE-0335186 on ridade 4 ja 6 tarneaeg 19.04.2024 ja rida 5 tarneaeg 03.05.2024. Õigeaegselt tarnimata kauba väärtus kokku on 306,00 eurot ilma käibemaksuta.

Tulenevalt raamlepingu 2-2/22/557-1  punktist 3.12, on ostjal õigus kauba tähtaegselt üle andmata jätmise korral nõuda müüjalt leppetrahvi kuni 0,25% tähtaegselt üle andmata kauba maksumusest päevas iga üleandmisega viivitatud päeva eest kuid mitte vähem, kui 50 eurot.

Käesolevaga annab Riigi Kaitseinvesteeringute Keskus Teval Elektroonika OÜ-le täiendava tähtaja kauba üleandmiseks. Tarnimata kaup peab olema üle antud hiljemalt 31.05.2024.

Juhul, kui kaup ei ole täiendavaks tähtajaks üle antud, on Riigi Kaitseinvesteeringute Keskusel õigus kohaldada leppetrahvi suuruses 0,25% kauba maksumusest iga üleandmisega viivitatud kalendripäeva eest. Riigi Kaitseinvesteeringute Keskusel on õigus leppetrahvi arvestamist alustada 19.04.2024 ridadele 4 ja 6 ning 03.05.2024 reale 5 (ostutellimuse esialgne tarne tähtaeg).

Käesolevaga soovib RKIK rõhutada raamlepingu lisa 1 üldtingimuste punkti 6.1, mille kohaselt ei loeta vääramatuks jõuks täitja kolmandast isikust lepingupartneri suutmatust lepingut täita.

Lugupidamisega

(allkirjastatud digitaalselt)

Priit Soosaar
kategooriajuht (side ja radar)
Riigi Kaitseinvesteeringute Keskus